Undirbúningsframkvæmdir við tónlistarhús og ráðstefnumiðstöð hafnar Undirbúningsframkvæmdir við tónlistarhús og ráðstefnumiðstöð hafnar ÍAV hafa hafið undirbúningsframkvæmdir við tónlistarhús og ráðstefnumiðstöð við Reykjavíkurhöfn . Samningur milli ÍAV og Reykjavíkurborgar miðar að því að gera lóð TRH og aðliggjandi lóðir byggingarhæfar . Samningurinn er tvískiptur . Annars vegar tekur IAV tekur að sér á föstu verði ákveðna verkþætti sem eru tæknilega séð óaðskiljanlegir frá byggingu TRH og bílageymsluhús og hins vegar taka ÍAV að sér að stýra öðrum framkvæmdum á svæðinu fyrir hönd Reykjavíkurborgar og munu ÍAV og Reykjavíkurborg bjóða sameiginlega út þá verkþætti . Fastverðssamningurinn hljóðar upp á um 519 milljónir og kostnaðaráætlun fyrir þá verkþætti sem boðnir verða út hljóðar upp á um 781 milljón . Heildar samningsupphæð er því um 1300 milljónir . Inni í fastverðsamningi er landfylling í Austurbugt , gerð brúar á Geirsgötu yfir fyrirhugaða göngugötu , öll hönnun , aðstaða og rekstur vinnustaðar fyrir verkið allt og viðbótarkostnaður sem fellur byggingu bílgeymsluhúss vegna legu Geirsgötu yfir húsið . Aðrir verkþættir verða boðnir út og er þar um að ræða rif mannvirkja svo sem Faxaskála , Brokeyjarhúsa og brúar við Tollstöð , færsla stofnlagna á svæðinu , gerð gatna og hjáleiða meðan á framkvæmdum stendur . Verkið er hafið og gert er ráð fyrir að því verði að mestu lokið upp úr miðju ári 2007 . Endanleg verklok verða þó ekki fyrr en að byggingu TRH lokinni .